তোমাকে অভিবাদন প্রিয়তমা কবিতাটি আমাকে উৎসর্গ করেছিল শহীদ কাদরী – নাজমুন নেসা পিয়ারি
লেখক-সাংবাদিক নাজমুন নেসা পিয়ারি বললেন, ১৯৭০ সালে তাদের প্রেম এবং ১৯৭১ সালে বিয়ে হয়েছিল। মুক্তিযুদ্ধের ভয়ংকর দিনগুলোতে যখন তাদের যোগাযোগে বজায় রাখা কষ্টকর হয়ে দাঁড়ায়, তখন তাদের প্রেমের সম্পর্ককে সামাজিক স্বীকৃতি দেবার জন্য বিয়ে করা জরুরি হয়ে পড়ে।
বাংলা সাহিত্যের সুপরিচিত কবি, প্রয়াত শহীদ কাদরীর জন্মদিন ১৪ই আগস্ট। কলকাতার পার্ক সার্কাসে ১৯৪২ সালে তার জন্ম হয়েছিল। জীবনের শেষ দিকে তিন দশকের বেশি সময় কেটেছে আমেরিকায়। ২০১৬ সালে এই আমেরিকাতেই তিনি মারা যান। তাঁর সম্পর্কে লেখক-সাংবাদিক নাজমুন নেসা পিয়ারি বললেন, ১৯৭০ সালে তাদের প্রেম এবং ১৯৭১ সালে বিয়ে হয়েছিল। মুক্তিযুদ্ধের ভয়ংকর দিনগুলোতে যখন তাদের যোগাযোগে বজায় রাখা কষ্টকর হয়ে দাঁড়ায়, তখন তাদের প্রেমের সম্পর্ককে সামাজিক স্বীকৃতি দেবার জন্য বিয়ে করা জরুরি হয়ে পড়ে। যুদ্ধের মধ্যেই কোর্টে বিয়ে করেন তারা। শহীদ কাদরীর অত্যন্ত জনপ্রিয় ‘তোমাকে অভিবাদন প্রিয়তমা’ কবিতাটি তিনি উৎসর্গ করেছিলেন নাজমুন নেসা পিয়ারিকেই । এই কবিতাটি পরবর্তীতে তার বন্ধু কবীর সুমনের কন্ঠে জনপ্রিয় গান হিসেবে শ্রোতাদের মন জয় করে। এই সাক্ষাৎকারে আমরা কবির কবিতা ‘কোথাও কোনো ক্রন্দন নেই’ পাঠ করেছি, জানার চেষ্টা করেছি কবির জীবনবোধ। রবীন্দ্রনাথ সম্পর্কে কবির বক্তব্য উঠে এসেছে কয়েক বছর আগে আমাদের দেয়া একটি সাক্ষাৎকারের অংশ থেকে। সেখানে আমরা শুনি, কি গভীর শ্রদ্ধার সাথে রবীন্দ্রনাথকে নিয়মিত পাঠ করেছেন কবি। শহীদ কাদরীর আসন্ন জন্মদিন উপলক্ষ্যে তার জীবন এবং কাজ নিয়ে কথা বলেছেন লেখক-সাংবাদিক নাজমুন নেসা পিয়ারি। সাক্ষাৎকার নিয়েছেন ভয়েস অফ আমেরিকার সাংবাদিক আহসানুল হক।